b'\n_START_ARTICLE_\nMa\xc8\x99ini 2\n_START_SECTION_\nAc\xc8\x9biune\n_START_PARAGRAPH_\nFulger McQueen (Owen Wilson/Florian Ghimpu), c\xc3\xa2\xc8\x99tig\xc4\x83tor de patru ori al Cupei Piston se \xc3\xaentoarce \xc3\xaen Radiator Springs \xc8\x99i se re\xc3\xaent\xc3\xa2lne\xc8\x99te cu prietenul lui cel mai bun, Buc\xc8\x99\xc4\x83 (Larry The Cable Guy/Valentin Uritescu) \xc8\x99i iubita sa, Sally Carrera (Bonnie Hunt/Corina D\xc4\x83nil\xc4\x83). Fostul magnat din petrol, Miles Ambreiaj/Miles Axlerod (Eddie Izzard/Cosmin Sele\xc8\x99i) anun\xc8\x9b\xc4\x83 o serie de curse numit\xc4\x83 "World Grand Pix", ca mijloc de promovare a biocarburantului Allinol._NEWLINE_De\xc8\x99i McQueen ini\xc8\x9bial refuz\xc4\x83 s\xc4\x83 participe, provocarea ma\xc8\x99inii italiene de Formula 1 Francesco Bernoulli (John Turturro/Damian Victor Oancea), precum \xc8\x99i interven\xc8\x9bia lui Buc\xc8\x99\xc4\x83, \xc3\xael face pe acesta s\xc4\x83 intre la Grand Prix. La rug\xc4\x83min\xc8\x9bile lui Sally, McQueen accept\xc4\x83 s\xc4\x83-l ia pe Buc\xc8\x99\xc4\x83 cu el, doar c\xc4\x83 ma\xc8\x99ina de tractare \xc3\xael face de r\xc3\xa2s \xc3\xaen mod repetat \xc3\xaen Japonia cu idio\xc8\x9beniile lui._NEWLINE_\xc3\x8entre timp, un grup de ma\xc8\x99ini numite "l\xc4\x83m\xc3\xa2i" conduse de profesorul Z\xc3\xbcndapp (Thomas Kretschmann/Claudiu Bleon\xc8\x9b) \xc8\x99i o ma\xc8\x99in\xc4\x83 necunoscut\xc4\x83 de\xc8\x9bin cele mai mari rezerve neexploatate de petrol din lume. Ei comploteaz\xc4\x83 \xc3\xaen secret s\xc4\x83 \xc3\xae\xc8\x99i asigure profiturile lor din petrol prin distrugerea ma\xc8\x99inilor de curse ce au folosit Allinol, f\xc4\x83c\xc4\x83nd astfel publicul s\xc4\x83 se \xc3\xaendoiasc\xc4\x83 de siguran\xc8\x9ba combustibilului \xc8\x99i ar continua s\xc4\x83 foloseasc\xc4\x83 benzin\xc4\x83._NEWLINE_Spionii britanici, Finn Rachet\xc4\x83/Finn Mcmissile (Michael Caine/George Mih\xc4\x83i\xc8\x9b\xc4\x83) \xc8\x99i Holley Vitez\xc4\x83/Holley Shiftwell (Emily Mortimer/Paula Seling) \xc3\xaencearc\xc4\x83 s\xc4\x83 le strice planurile. Ei caut\xc4\x83 s\xc4\x83 se \xc3\xaent\xc3\xa2lneasc\xc4\x83 cu ma\xc8\x99ina spion Rod "Torque" Redline (Bruce Campbell) la World Grand Prix din Japonia pentru a primi informa\xc8\x9bii despre ma\xc8\x99ina misterioas\xc4\x83. \xc3\x8ens\xc4\x83, Redline este atacat de ma\xc8\x99inile lui Z\xc3\xbcndapp, Grem (Joe Mantegnaca) \xc8\x99i Acer (Peter Jacobson), \xc8\x99i \xc3\xaei paseaz\xc4\x83 informa\xc8\x9biile sale lui Buc\xc8\x99\xc4\x83 \xc3\xaenainte de a fi capturat \xc8\x99i ucis. Ca rezultat, Vitez\xc4\x83 \xc8\x99i Rachet\xc4\x83 \xc3\xael confund\xc4\x83 pe Buc\xc8\x99\xc4\x83 ca fiind ma\xc8\x99ina spion._NEWLINE_\xc3\x8en timpul primei curse din Tokyo, Finn \xc8\x99i Holley \xc3\xael ajut\xc4\x83 pe Buc\xc8\x99\xc4\x83 s\xc4\x83 evite una dintre ma\xc8\x99inile lui Z\xc3\xbcndapp, \xc3\xaentre timp Buc\xc8\x99\xc4\x83 \xc3\xaei d\xc4\x83 lui McQueen un sfat prost ce \xc3\xael face s\xc4\x83 piard\xc4\x83 cursa. Acesta este sf\xc3\xa2r\xc8\x99itul r\xc4\x83bd\xc4\x83rii lui McQueen, cert\xc3\xa2ndu-l pe Buc\xc8\x99\xc4\x83, care decide s\xc4\x83 se \xc3\xaentoarc\xc4\x83 \xc3\xaen Radiator Springs. Finn Rachet\xc4\x83, care crede \xc3\xaen continuare c\xc4\x83 el este spionul american, \xc3\xael folose\xc8\x99te \xc8\x99i pe acesta \xc3\xaen \xc3\xaencercarea lor de a distruge planurile lui Z\xc3\xbcndapp._NEWLINE_\xc3\x8en Italia, \xc8\x9bara \xc3\xaen care are loc cea de-a doua curs\xc4\x83, Buc\xc8\x99\xc4\x83 deghiz\xc3\xa2ndu-se se infiltreaz\xc4\x83 \xc3\xaen \xc3\xaent\xc3\xa2lnirea criminalilor \xc8\x99i descoper\xc4\x83 planul lui Z\xc3\xbcndapp. Ma\xc8\x99inile lui Z\xc3\xbcndapp distrug alte ma\xc8\x99ini \xc3\xaen acest timp. Combustibulul Allinol fiind suspicios, Ambreiaj suspend\xc4\x83 folosirea sa pentru cursa final\xc4\x83 din Londra cu toate acestea, McQueen decide s\xc4\x83 continue utilizarea acestuia. Criminalii decid s\xc4\x83-l omoare pe McQueen \xc3\xaen urm\xc4\x83toarea curs\xc4\x83. Auzind acestea, Buc\xc8\x99\xc4\x83 \xc3\xae\xc8\x99i compromite deghizarea, fiind capturat al\xc4\x83turi de Finn \xc8\x99i Holley._NEWLINE_Incon\xc8\x99tient, Buc\xc8\x99\xc4\x83 are un vis \xc3\xaenfior\xc4\x83tor unde \xc3\xae\xc8\x99i vede gre\xc8\x99elile f\xc4\x83cute de el din alt\xc4\x83 perspectiv\xc4\x83, d\xc3\xa2ndu-\xc8\x99i seama c\xc3\xa2t de stupid a fost. Se treze\xc8\x99te legat \xc3\xaen Big Bentley al\xc4\x83turi de Finn \xc8\x99i Holley. Infractorii utilizeaz\xc4\x83 arma pe McQueen \xc3\xaen timpul cursei, dar nu se \xc3\xaent\xc3\xa2mpl\xc4\x83 nimic. Buc\xc8\x99\xc4\x83 reu\xc8\x99e\xc8\x99te s\xc4\x83 scape ca s\xc4\x83-\xc8\x99i avertizeze prietenii \xc3\xaen privin\xc8\x9ba unei bombe implantate \xc3\xaen filtrul de aer al lui McQueen, \xc3\xaens\xc4\x83 Finn Rachet\xc4\x83 \xc3\xael anun\xc8\x9b\xc4\x83 c\xc4\x83 bomba se afl\xc4\x83 \xc3\xaen el._NEWLINE_Buc\xc8\x99\xc4\x83 pleac\xc4\x83 pentru a-\xc8\x99i salva prietenii. Cu toate acestea, este urm\xc4\x83rit de McQueen ce \xc3\xaencearc\xc4\x83 s\xc4\x83 se \xc3\xaempace cu el. Dup\xc4\x83 ce este capturat Z\xc3\xbcndapp, acesta arat\xc4\x83 c\xc4\x83 bomba poate fi dezactivat\xc4\x83 numai de cel ce a pus-o. Apoi Buc\xc8\x99\xc4\x83 se g\xc3\xa2nde\xc8\x99te c\xc4\x83 cel ce a f\xc4\x83cut acest plan este chiar Miles Ambreiaj, care este for\xc8\x9bat s\xc4\x83 dezactiveze bomba. \xc3\x8en cele din urm\xc4\x83 este arestat al\xc4\x83turi de Z\xc3\xbcndapp \xc8\x99i celelalte ma\xc8\x99ini._NEWLINE_Ca o recompens\xc4\x83 pentru eroismul s\xc4\x83u, Buc\xc8\x99\xc4\x83 este \xc3\xaennobilat de Regina (prezentat\xc4\x83 ca un Rolls Royce) \xc8\x99i se \xc3\xaentoarce acas\xc4\x83 cu prietenii lui. Fillmore relev\xc4\x83 la sf\xc3\xa2r\xc8\x99it c\xc4\x83, \xc3\xaenainte de ultima curs\xc4\x83 Sergent a \xc3\xaenlocuit combustibilul Allinol cu combustibilul ecologic al lui Fillmore, ce l-a \xc3\xaempiedicat pe McQueen s\xc4\x83 p\xc4\x83\xc8\x9beasc\xc4\x83 ceva. Finn \xc8\x99i Holley \xc3\xael invit\xc4\x83 pe Buc\xc8\x99\xc4\x83 s\xc4\x83 vin\xc4\x83 cu ei \xc3\xaen alt\xc4\x83 misiune, \xc3\xaens\xc4\x83 acesta refuz\xc4\x83, sus\xc8\x9bin\xc3\xa2nd c\xc4\x83 este acolo unde trebuie. Totu\xc8\x99i, acesta r\xc4\x83m\xc3\xa2ne cu rachetele pe care le-a primit mai devreme.\n_START_SECTION_\nCasting\n_START_PARAGRAPH_\n\xc3\x8en noiembrie 2010, Owen Wilson, Larry the Cable Guy, Michael Caine, Emily Mortimer, Jason Isaacs, Joe Mantegna, Peter Jacobson, Bonnie Hunt, Tony Shalhoub, Cheech Marin, \xc8\x99i Thomas Kretschmann au fost ale\xc8\x99i ca voci pentru film. P\xc3\xa2n\xc4\x83 \xc3\xaen mai 2011, Disney a mai spus \xc8\x99i al\xc8\x9bi actori ce au dat voce unor personaje: Jenifer Lewis, Katherine Helmond, Michael Wallis, Darrell Waltrip, Franco Nero, Vanessa Redgrave, Bruce Campbell, Sig Hansen, Michel Michelis, Jeff Gordon, Lewis Hamilton, Brent Musburger, David Hobbs, John Turturro, \xc8\x99i Eddie Izzard._NEWLINE_Mult din castingul din Ma\xc8\x99ini a r\xc4\x83mas intact pentru continuare, \xc3\xaens\xc4\x83 trei actori ce d\xc4\x83deau voce unor personaje au murit. George Carlin (ce i-a dat vocea lui Filmore) a murit pe 22 iunie 2008. \xc3\x8en Ma\xc8\x99ini 2, Lloyd Sherr i-a dat voce lui Filmore. Paul Newman, ce-i d\xc4\x83dea voce lui Doc Hudson, a murit \xc3\xaen septembrie 2008 de cancer. Joe Ranft, vocea lui Red , a murit pe 16 august 2005.'